Nuie
di fâ pe propueste di leç su lis lenghis minorizadis fate indenant
dal deputât breton Paul Molac. Dopo dal bloc de ratifiche de Cjarte
europeane des lenghis regjonâls o minoritariis de bande dal Senât,
la iniziative e pontave a infuartî la presince di chestis lenghis te
scuele, tai media e tai spazis publics. Tra i obietîfs de propueste
si veve chel di slargjâ lis oris di insegnament des lenghis
minorizadis, di ufrî plui garanziis ancje sul plan economic aes rêts
privadis di insegnament a imersion, e di incressi la programazion
intes lenghis locâls su la radiotelevision publiche. La Assemblee
statâl francese e à frontât il test tor de miezegnot dai 14 di
Zenâr cuant che in aule no jerin nancje trente deputâts. Ae fin,
cun 14 vôts cuintri e 13 a pro, la propueste di leç e je stade
boçade.
Font:
Jornalet,
15/01/16
lim_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk